16/02/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Información pública

Resolución de 25 de xaneiro de 2011, da Dirección Xeral de Industria, Enerxía e Minas, pola que se somete a información pública a solicitude de autorización administrativa e aprobación do proxecto denominado “Proxecto de autorización de instalacións: instalación de conexión a Mugardos e rede de distribución de gas natural no termo municipal de Mugardos (A Coruña)”, promovido pola empresa Gas Galicia SDG, S. A. Con respecto á autorización da distribución de gas natural canalizado no termo municipal de Mugardos (A Coruña), e ante as solicitudes presentadas en concorrencia por dúas empresas (Gas Galicia SDG, S. A. e Endesa Gas Distribución, S. A. U.), a Dirección Xeral de Industria, Enerxía e Minas resolveu, con data 15 de novembro de 2010, o trámite de competencia a favor de Gas Galicia SDG, S. A., o que implica continuar coa tramitación do procedemento de autorización administrativa unicamente con esta empresa. Aínda que a solicitude de Gas Galicia SDG, S. A. xa foi sometida ao trámite de información pública, mediante resolución da Dirección Xeral de Industria, Enerxía e Minas de data 12 de xuño de 2008 (publicada no DOG do 11/08/08, no BOP do 06/08/08 e nos xornais La Voz de Galicia do 14/08/08 e Diario de Ferrol do 13/08/08, e exposta no taboleiro de edictos do Concello), cómpre realizar novamente este trámite de información pública porque o novo proxecto recolle modificacións substancias respecto do que foi sometido a dita información pública. Polo tanto, e para os efectos previstos no artigo 73 da Lei 34/1998, de 7 de outubro, do sector de hidrocarburos, no artigo 78 do Real decreto 1434/2002, de 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, e no artigo 1 do Decreto 62/2010, de 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP), sométese a información pública o seguinte proxecto de autorización administrativa: PETICIONARIO: Gas Galicia, SDG S. A., con CIF A-15383284 e con enderezo para os efectos de notificación na rúa Lisboa, s/n, edificio Área Central, local 31-HIJ, 15707 - Santiago de Compostela (A Coruña). OBXECTO DA PETICIÓN: autorización administrativa e aprobación do proxecto da instalación de conexión a Mugardos e da rede de distribución de gas natural neste termo municipal, de conformidade co proxecto presentado para o efecto. DESCRICIÓN DAS INSTALACIÓNS: a rede de gas deséñase en dous rangos de presión, 2 < MOP ≤ 2 (presión máxima de operación) ≤ 5 bar e 0,1 < MOP ≤ 2 bar, en tubaxe de polietileno de varios diámetros e cunha lonxitude de 18.103 m. A rede de 2 < MOP ≤ 5 bar, cunha lonxitude de 9.707 m, componse das seguintes canalizacións: – A instalación de conexión do núcleo urbano de Mugardos dende a rede de gas de Fene. – Rede de distribución de gas en o Seixo. – Conexión á rede de alta presión e conexión á rede de Reganosa (punto de entrega de gas natural). – Rede de distribución no núcleo urbano de Mugardos. – A instalación de conexión da rede de gas de Mugardos á rede de gas de Ares. A rede de 0,1 < MOP ≤ 2 bar, cunha lonxitude de 8.396 m, desenvólvese no núcleo urbano de Mugardos dende o ARM (armario de regulación e medida) ata os diferentes clientes. TERMO MUNICIPAL: a solicitude de autorización administrativa previa afecta ao termo municipal de Mugardos, na provincia da Coruña. ORZAMENTO: oitocentos oitenta e cinco mil cento vinte e cinco euros con corenta e seis céntimos (885.125,46 €). O que se fai público para coñecemento xeral e para que todas aquelas persoas naturais ou xurídicas, que se consideren prexudicadas nos seus dereitos, podan presentar as súas alegacións no prazo de 20 días a partir da data de publicación deste anuncio, podendo examinar o proxecto de autorización administrativa na Dirección Xeral de Industria, Enerxía e Minas, edificio administrativo San Caetano, en Santiago de Compostela, así como no Departamento Territorial da Coruña da Consellería de Economía e Industria, edificio administrativo Monelos, na praza Luís Seoane. O director xeral de Industria, Enerxía e Minas Ángel Bernardo Tahoces